( 125 ) 
culorum aereorum, et in hoc puncto Lumbricos cum Insectis maximam 
habere similitudinem? Haec quidem sententia certo ■veritatis fundamento 
inniti videtur, quum examinatur membrana mollis, humida , instructa 
multis nervis, quae interiorem horum vesiculorum partem circumdat. Sed 
an organum peculiare huic sensui tribuere debemus , quum cutis ipsa , 
quemadmodum in Molluscis , nobis exhibeat modificationem quae huic 
scopo posset respondere? Mollis, fungosa, muco glutinoso illita, maxime 
idonea est ad conditiones requisitas adimplendas , praesertim si ratio ha- 
betur ramifieationum nervosarum quae in illa, magna copia, occurrunt. 
Ceterum experimentum quo suspenditur Lumbricus supra superficiem 
liquidi irritantis quod in vaporem solvitur (aether sulphuricum, ex. gr.) 
hanc assertionem corroborat. Lumbricus contrahitur , variis modis contor- 
quetur, et denique vitam effundit. Inde patet absorptionem molecularum 
odorantium per integrum corpus, et sensationem quam suscitant, esse 
universalem. 
III. De gustu et ejus organis. 
Lumbrici lingua destituuntur, sed defectus hujus organi gustus sensa- 
tionem non excludit. Membrana interna quae integram cavitatem oralem 
Lumbrici circumdat, instruitur ramificationibus nervosis innumeris; et 
illud animal, quoad hoc organum, nonne esset in eodem casu ac polypi 
qui integra cute degustare videntur? Certum est Lumbricum rejicere hanc 
vel illam substantiam quae cum terra commixta sive ad ejus superficiem 
deposita reperitur, quum sibi non convenit: ex quo luce clarius apparet Gustus sedes. 
Lumbricos degustare ; atqui in hoc casu , sola membrana de qua fuimus 
locuti, nomine organi gustus insigniri meretur. 
Nunc agendum esset de organis insalivationis et deglutitionis. Sed huc 
usque nulla glandula peculiaris in Lumbricis fuit observata cujus functio 
in eo versaretur ut in cavitatem oralem, liquidum alimentis praeparandis 
idoneum, conjiceret. Quod ad organa deglutitionis spectat, illa examina- 
vimus quum egimus de labiis quas sola optime sunt visibilia. Nunc 
igitur ad organa nutritionis transeamus. 
